text: Steder med sjæl i Vejle Kommune
  12 marts 2012 kl. 14.43
  Den omrejsende udstilling Steder med Sjæl er på besøg i Vejle Kommune. Udstillingen fortæller hvorfor og hvordan kulturarven kan sikres - og som et led i udstillingen er der 10 bud på steder i Vejle med sjæl.
  Teknik & Miljø har sammen med Vejle Museum og Vejle Stadsarkiv udvalgt 10 ?steder med sjæl?, som man kan stemme på, enten på udstillingen eller hjemmesiden: www.stedermedsjæl.dk
  Afstemningen er ligesom udstillingen åben til den 30. marts.
  - Vi er klar over at det er kontroversielt sådan at kanonisere 10 steder. Vi har jo alle sammen vores personlige favoritter, og det er en stor kommune med mange spændende steder. Ideen med udstillingen og med afstemningen er ikke mindst at sætte gang i en debat om hvad kulturmiljø er og hvad vi kan bruge den til. Derfor er der også flere eksempler med på bygninger og miljøer, som har fundet en ny anvendelse. Jeg synes det er vigtigt, at vi bruger kulturarven aktivt, siger formanden for Teknisk Udvalg, Peder Hummelmose.
  